**Ministru kabineta rīkojuma projekta “Par valsts nekustamā īpašuma “Kreimenes”, Skolas ielā 6, Saulainē, Rundāles pagastā, Rundāles novadā, nodošanu bez atlīdzības Rundāles novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valsts nekustamā īpašuma “Kreimenes”, Skolas ielā 6, Saulainē, Rundāles pagastā, Rundāles novadā, nodošanu bez atlīdzības Rundāles novada pašvaldības īpašumā” (turpmāk – rīkojuma projekts) sagatavots, lai nodotu bez atlīdzības Rundāles novada pašvaldības (turpmāk – pašvaldība) īpašumā valsts nekustamo īpašumu, kas nav nepieciešams Izglītības un zinātnes ministrijas (turpmāk – ministrija) vai tās padotībā esošo iestāžu funkciju nodrošināšanai. Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa, 43.pants, likuma “Par pašvaldībām” 15.panta pirmās daļas 2., 4., 6., 9. un 10.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministrijas padotībā esošās izglītības iestādes – Kandavas Lauksaimniecības tehnikums (turpmāk – tehnikums) – lietošanā atrodas ministrijas valdījumā esošs valsts nekustamais īpašums “Kreimenes” (nekustamā īpašuma kadastra Nr.4076 008 0392), Skolas ielā 6, Saulainē, Rundāles pagastā, Rundāles novadā (turpmāk – nekustamais īpašums), kas nav nepieciešams izglītības funkciju nodrošināšanai. Īpašuma tiesības nostiprinātas Latvijas valstij ministrijas personā Zemgales rajona tiesas Rundāles pagasta zemesgrāmatas nodalījumā Nr.100000597395. Nekustamais īpašums sastāv no zemes vienības 24,52 ha platībā (zemes vienības kadastra apzīmējums 4076 008 0386) un piecām būvēm – ēdnīca (būves kadastra apzīmējums 4076 008 0214 002), kopmītne (būves kadastra apzīmējums 4076 008 0214 003), šautuve (būves kadastra apzīmējums 4076 008 0214 011), noliktava (būves kadastra apzīmējums 4076 008 0214 012) un sporta laukums (būves kadastra apzīmējums 4076 008 0214 501).Pašvaldība 2018.gada 29.marta lēmumā (protokols Nr.3, 18.p.) ir izteikusi gatavību pārņemt nekustamo īpašumu pašvaldības īpašumā bez atlīdzības likuma “Par pašvaldībām” (turpmāk – likums) 15.panta pirmās daļas 2., 4., 6., 9. un 10.punktā noteikto pašvaldības autonomo funkciju īstenošanai. Būvi – kopmītni pašvaldība plāno daļēji izmantot tehnikuma izglītojamajiem, daļēji – izmantot telpas pašvaldības iedzīvotājiem kā palīdzību dzīvokļu jautājumu risināšanā. Būvi – ēdnīcu pašvaldība plāno izmantot tehnikuma izglītojamajiem un pedagogiem nodrošinot ēdināšanas pakalpojumus. Būves – šautuvi, noliktavu un sporta laukumu pašvaldība plāno izmantot sporta aktivitāšu nodrošināšanai gan tehnikuma, gan pašvaldības pirmsskolas izglītības iestādes “Mārpuķīte” izglītojamajiem, gan citiem Rundāles novada iedzīvotājiem, tādējādi veicinot aktīvu dzīvesveidu. Rundāles novada pašvaldība 2020.gada 3.jūnija apliecinajumā Nr.3-6./2020/406 apliecina, ka neplāno nekustamo īpašumu izmantot saimnieciskajai darbībai, kā arī rīkojuma projektā paredzētais atbalsts nekvalificējas kā komercdarbības atbalsts.Vienlaikus pašvaldība ir informējusi ministriju, ka sniegtie pakalpojumi ir tikai, lai nodrošinātu likumā “Par pašvaldībām” pašvaldībai noteiktās autonomās funkcijas. Attiecībā uz dzīvojamām telpām, ja dzīvojamās telpas tiek nodrošinātas personām, kas reģistrētas pašvaldības dzīvokļa jautājumu risināšanā sniedzamās palīdzības reģistrā atbilstoši likumam “Par palīdzību dzīvokļa jautājumu risināšanā” (izņemot 1.nodaļu “Dzīvojamo telpu izīrēšana kvalificētiem speciālistiem”), pasākums netiek skatīts komercdarbības atbalsta kontekstā. Pašvaldība ir apliecinājusi ministrijai, ka nekustamajā īpašumā esošās dzīvojamās telpas netiks izīrētas kvalificētiem speciālistiem. Savukārt, attiecībā uz dienesta viesnīcas nodrošināšanu, šāds pakalpojums ir uzskatāms par daļu no izglītības procesa (tātad neekonomisku aktivitāti), jo mājoklis ir cieši integrēts ar izglītības procesu, proti, audzēknim nepieciešamība uzturēties mājoklī ir oficiāls vai de facto nosacījums, lai iegūtu savu izglītību. Vienlaikus attiecībā uz ēdnīcas tehnikuma izglītojamajiem un pedagogiem nodrošināšanu, kā arī sporta infrastruktūras nodrošināšanu, secināms, ka plānotais pasākums nekvalificējas kā komercdarbības atbalsts, jo neizpildās Komercdarbības atbalsta kontroles likuma 5.pantā noteiktā ceturtā komercdarbības atbalsta pazīme – ietekme uz tirdzniecību un konkurenci ES iekšējā tirgū. Nekustamais īpašums ir atdalīts no valsts nekustamā īpašuma “Valsts Saulaines lauksaimniec. tehnikums” (nekustamā īpašuma kadastra Nr.4076 008 0214), Rundāles pagastā, Rundāles novadā.Likuma 5.pants nosaka, ka pašvaldības savas kompetences un likuma ietvaros darbojas patstāvīgi un pašvaldību darbību likuma ietvaros pārrauga Vides aizsardzības un reģionālās attīstības ministrija. Saskaņā ar likuma 7.pantu, 15.pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos. Likuma 15.pantā paredzēto autonomo funkciju izpildi organizē un par to atbild pašvaldības. Atbilstoši likumam, par to, kādā veidā pašvaldība organizē pašvaldības autonomo funkciju izpildi, ir atbildīga pašvaldība.Nekustamā īpašuma kadastrālā vērtība ir 405 268 *euro*. Nekustamā īpašuma sastāvā esošās zemes vienības lietošanas mērķi – trīs, četru un piecu stāvu daudzdzīvokļu māju apbūve (2,93 ha), sportam un atpūtai aprīkotās dabas teritorijas (2,7 ha), dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (8,35 ha), zeme, uz kuras galvenā saimnieciskā darbība ir lauksaimniecība (10,54 ha). Nekustamā īpašuma sastāvā esošās zemes vienības daļa, pamatojoties uz 2015.gada 17.decembrī noslēgto Zemes nomas līgumu (1/2015), ir iznomāta. Nomas tiesība nav reģistrēta zemesgrāmatā. Ja nekustamais īpašums tiks nodots pašvaldības īpašumā līdz līguma termiņa beigām (2020.gada 31.decembris), minētais līgums attiecībā uz nekustamā īpašuma sastāvā esošo zemes vienības daļu līdz tās nodošanai pašvaldībai tiks izbeigts.Nekustamajam īpašumam noteikti apgrūtinājumi – valsts nozīmes arhitektūras pieminekļa teritorija un objekti 5,81 ha platībā un vides un dabas resursu aizsargjoslas (aizsardzības zonas) teritorija ap kultūras pieminekli 18,72 ha platībā. Pašvaldība pēc nekustamā īpašuma pārņemšanas nodrošinās tā uzturēšanu atbilstoši likumā “Par kultūras pieminekļu aizsardzību” noteiktajam, kā arī pašvaldībai būs saistoši Aizsargjoslu likumā noteiktie nekustamā īpašuma lietošanas ierobežojumi.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības mērķgrupu tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.Finansiālā ietekme | Nav precīzi aprēķināms |
| 3.1.valsts pamatbudžets | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Pašvaldība esošā budžeta ietvaros segs izdevumus, kas saistīti ar nekustamā īpašuma tiesību nostiprināšanu zemesgrāmatā uz pašvaldības vārda.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Rīkojuma projekts nosaka turpmāku rīcību ar valsts nekustamo īpašumu, nododot pašvaldības īpašumā (īpašnieka maiņa) tās autonomo funkciju nodrošināšanai, līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009.gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5.punkts).Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē būs publiski pieejami Ministru kabineta interneta vietnē [www.mk.gov.lv](http://www.mk.gov.lv), kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par rīcību ar ministrijas valdījumā esošo valsts nekustamo īpašumu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre I.Šuplinska

M.Adamane 67047756

madara.adamane@izm.gov.lv